Staten Island
Staten Island [statn ailänd] ('Stateni saar') on saar Ameerika Ühendriikide idarannikul. Staten Island on New Yorgi viiest linnaosast kõige lõunapoolsem ja samas on see ka New Yorgi osariigi Richmondi maakond (Richmond County). Linnaosa eraldab külgnevast New Jersey osariigist Arthur Kill ja Kill Van Kull ning ülejäänud New Yorgist New Yorgi laht. Elanike arv oli 2020. aasta seisuga 495 747. See on New Yorgi kõige väiksema elanike arvuga ja kõige hõredamalt asustatud linnaosa, kuid pindalalt (152 km2) kolmas. Saar oli koduks Lenape põlisrahvale kuniks 17. sajandil asustasid saare Hollandi kolonistid. See oli üks New Yorgi osariigi 12 algsest maakonnast. Staten Island ühendati 1898. aastal New Yorgiga. 1975. aastani oli linnaosa nimeks Richmondi linnaosa ning seejärel nimi muudeti see Staten Islandi linnaosaks. Kuna saarel asub üle 170 pargi on seda nimetatud ka "parkide linnaosaks". Staten Islandit ühendavad ülejäänud linna ning New Jersey osariigiga mitmed sillad ja parvlaevaliinid. See on New Yorgi ainus linnaosa, mida ei teeninda metroo.